20. trolejbusu maršruts (Rīga)

20. trolejbusu maršruts ir Rīgas sabiedriskā transporta trolejbusu maršruts, kurā pasažierus pārvadā no Inženieru ielas un Raiņa bulvāra krustojuma apkārtnes pilsētas centrā, blakus Latvijas Universitātei (galapunkts – Latvijas Universitāte), pa Salu tiltu līdz Latvijas Televīzijas administratīvajai ēkai Zaķusalā (galapunkts – Televīzijas centrs).

20. trolejbusu maršruta kopgarums ir 6,7 km, tādējādi tas uzskatāms par visīsāko trolejbusu satiksmes līniju; virziena Latvijas Universitāte — Televīzijas centrs garums ir 3,1 km, bet virziens Televīzijas centrs — Latvijas Universitāte ir 3,6 km garš.Trolejbusu maršrutu saraksts, riga.mashke.org

20. trolejbusu maršrutā kursē tikai viens trolejbuss, kurš darbdienā no plkst. 7:18 līdz plkst. 23:54 veic 52 reisus. Arī brīvdienā viens trolejbuss no plkst. 15:29 līdz plkst. 23:54 veic 26 reisus. Pasažieru pārvadājumus maršrutā nodrošina RP SIA "Rīgas satiksme" 1. trolejbusu parks.

Maršrutu slēdza 2018. gada 5. martā, to aizstājot ar 59. autobusu maršrutu. 20. trolejbusu maršruts tika atjaunots 2022. gada 1. septembrī, vienlaikus slēdzot 59. autobusu maršrutu.

 Vēsture 
20. trolejbusu maršruts atklāts 1980. gada 29. septembrī, sākotnēji pārvadājumi tika veikti no Ganību dambja, Pētersalas un Pulkveža Brieža ielas krustojuma apkārtnes tagadējās Pētersalas-Andrejsalas dienvidos gar Centrālo dzelzceļa staciju, pa Avotu ielu līdz apgriešanās lokam pie Jāņa Asara un Pērnavas ielas krustojuma Grīziņkalnā (līnijas nosaukums: Pētersalas iela — 1905. gada parks).Andris Biedriņš un Edvīns Liepiņš. Rīgas sabiedriskais transports no 19. gs. vidus līdz mūsdienām. Rīga, 2015. 227. lpp. 

Veicot izmaiņas sabiedriskā transporta tīklā, 1985. gadā maršruts no Grīziņkalna tika saīsināts līdz Centrālajai dzelzceļa stacijai (Pētersalas iela — Centrālā stacija). No 1988. gada 20. marta darbdienās trolejbusi uzsāka kursēt no Pētersalas ielas galapunkta cauri centram pa Maskavas tiltu līdz Ausmas lokam, nodrošinot biežāku kursēšanas intervālu līdz plastmasas izstrādājumu rūpnīcai "Ausma" Ernsta Tēlmaņa ielas sākumā (Pētersalas iela — Rūpnīca "Ausma"), bet brīvdienās - līdz parfimērijas un kosmētikas rūpnīcai "Dzintars" Mālu ielā, Ziepniekkalnā (Pētersalas iela — Rūpnīca "Dzintars").

1980. gadu otrajā pusē, pabeidzot Latvijas Televīzijas administratīvā kompleksa būvniecību Zaķusalā, radās nepieciešamība nodrošināt tur strādājošos ar ērtu sabiedriskā transporta satiksmi līdz pilsētas centrālajai daļai, tādēļ tika nolemts izbūvēt ap 900 metru garu trolejbusu kontakttīkla atzaru no Salu tilta pa estakādēm līdz jaunās televīzijas ēkas pakājei. Līnijas atklāšanā finansiāli palīdzēja arī Latvijas Televīzija. 1990. gada 22. decembrī 20. trolejbusu maršruts tika izmainīts, saīsinot to no galapunkta Pētersalas iela līdz Inženieru ielas un Raiņa bulvāra krustojumam blakus Latvijas Universitātei, tālāk novirzot to no Salu tilta uz jauno televīzijas kompleksu Zaķusalā, Zaķusalas krastmalā. Izmaiņas attiecās gan uz darbdienu, gan brīvdienu kustības sarakstiem.

2018. gada februāra vidū, pamatojoties uz veiktajiem pasažieru plūsmas mērījumiem, pieņemts lēmums no 5. marta maršrutu slēgt, tā vietā turpmāk norīkots 59. maršruta autobuss, kurā pasažierus pārvadā „Rīgas satiksmes” apakšuzņēmējs „Rīgas mikroautobusu satiksme” ar mazākas ietilpības transportlīdzekļiem - minibusiem.1. maršruta tramvajs veiks regulārus braucienus gar Centrāltirgu , rigassatiksme.lv,  Līdz slēgšanas brīdim 20. trolejbusu maršruts bija vismazāk noslogotais sabiedriskā transporta maršruts Rīgā.Janvārī tramvajos, trolejbusos un autobusos pārvadāti 11 816 668 pasažieri, rigassatiksme.lv,  Pēdējais trolejbuss no Zaķusalas TV centra reisā devās 2018. gada 4. martā plkst. 23:30.

2022. gada 20. augustā tika paziņots, ka maršruts tiks atjaunots ar 1. septembri. To padarīja iespējamu tas, ka 2018. gadā slēgtajā posmā Zaķusalā netika noņemts kontakttīkls.

No 2023. gada 1. februāra iekāpšana 20. maršruta trolejbusos notiek pa pirmajām durvīm.

 Maršruts 
Virzienā Latvijas Universitāte — Televīzijas centrs trolejbusi kursē pa šādām ielām: Inženieru iela, Raiņa bulvāris, Emīlijas Benjamiņas iela, Lāčplēša iela, Salu tilts un Zaķusalas krastmala.

Virzienā Televīzijas centrs — Latvijas Universitāte trolejbusi kursē pa šādām ielām: Zaķusalas krastmala, Salu tilts, Lāčplēša iela, Emīlijas Benjamiņas iela, Marijas iela, Merķeļa iela un Inženieru iela.

 Pieturvietas 
20. trolejbusu maršrutā ir 10 pieturas: sešas virzienā Latvijas Universitāte — Televīzijas centrs, četras virzienā Televīzijas centrs — Latvijas Universitāte.

Nr.Nosaukums 1 Latvijas Universitāte 2 Centrālā stacija 3 Centrāltirgus 4 Emīlijas Benjamiņas iela 5 Lastādijas iela 6 Televīzijas centrsNr.Nosaukums 1 Televīzijas centrs 2 Emīlijas Benjamiņas iela 3 Centrālā stacija 4 Latvijas Universitāte

 Maršruts ar mainītu virzienu 
Virzienā 1. trolejbusu parks (Ganību dambī) — Ganību dambis — Televīzijas centrs trolejbusi kursē pa šādām ielām: Ganību dambis, Pulkveža Brieža iela, Kalpaka bulvāris, Krišjāņa Valdemāra iela, Raiņa bulvāris, Emīlijas Benjamiņas iela, Lāčplēša iela, Salu tilts un Zaķusalas krastmala.

Virzienā Televīzijas centrs — Ganību dambis — 1. trolejbusu parks (Ganību dambī) trolejbusi kursē pa šādām ielām: Zaķusalas krastmala, Salu tilts, Lāčplēša iela, Emīlijas Benjamiņas iela, Marijas iela, Merķeļa iela, Kalpaka bulvāris, Pulkveža Brieža iela, Ganību dambis un Dambja iela.

 Pieturvietas 
Virzienā 1. trolejbusu parks (Ganību dambī) — Ganību dambis — Televīzijas centrs ir 13 pieturas, tikpat daudz pieturu tiek apkalpotas arī atpakaļceļā Televīzijas centrs — Ganību dambis — 1. trolejbusu parks (Ganību dambī).

Nr.NosaukumsPēc pieprasījuma 1 Rāmuļu ielax 2 Rankas ielax 3 Lugažu ielax 4 Pētersalax 5 Hanzas iela 6 Elizabetes iela 7 Raiņa bulvāris 8 Inženieru iela 9 Centrālā stacija 10 Centrāltirgus 11 Emīlijas Benjamiņas iela 12 Lastādijas iela 13 Televīzijas centrsNr.NosaukumsPēc pieprasījuma 1 Televīzijas centrs 2 Emīlijas Benjamiņas iela 3 Centrālā stacija 4 Merķeļa iela 5 Inženieru iela 6 Medicīnas muzejs 7 Hanzas iela 8 Pētersalax 9 Lugažu ielax 10 Rankas ielax 11 Rāmuļu ielax 12 1. trolejbusu parksx 13 Ganību dambisx

 Agrākie pieturvietu nosaukumi 
Lāčplēša iela (virziens uz ''Latvijas Universitāte'' pieturvieta slēgta)

 Skatīt arī 
 Trolejbusu satiksme Rīgā
 Sabiedriskais transports Rīgā
 Rīgas satiksme

 Atsauces 

 Ārējās saites 
 RP SIA "Rīgas satiksme" oficiālā mājaslapa





20